Diari Oficial de la Generalitat Valenciana


Sumari del DOGV 8791, del 17-04-2020 (2020/2943)

RESOLUCIÓ de 14 d'abril de 2020, del director general de Ports, Aeroports i Costes, per la qual s'acorda la suspensió de la prova ordinària d'exàmens teòrics per a l'obtenció de títols nàutics per al govern d'embarcacions d'esbarjo que s'havia de fer a la ciutat d'Alacant els dies 12 i 13 de juny de 2020.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8791

Data del DOGV
:   17-04-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2943


Data del document
:   14-04-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * examen
    * legislació

RESOLUCIÓ de 14 d'abril de 2020, del director general de Ports, Aeroports i Costes, per la qual s'acorda la suspensió de la prova ordinària d'exàmens teòrics per a l'obtenció de títols nàutics per al govern d'embarcacions d'esbarjo que s'havia de fer a la ciutat d'Alacant els dies 12 i 13 de juny de 2020.  
 [2020/2943]  
Mitjançant la Resolució de 19 de novembre de 2019, de la Conselleria de Política Territorial, Obres Públiques i Mobilitat (DOGV 8697, de 13.12.2019), es va aprovar la convocatòria ordinària d'exàmens teòrics per a l'obtenció de títols nàutics per al govern d'embarcacions d'esbarjo per a l'any 2020, i una de les proves previstes era la que s'havia de fer a Alacant el 12 i 13 de juny de 2020.  
L'Organització Mundial de la Salut va elevar, el passat 11 de març de 2020, la situació d'emergència de salut pública ocasionada per la Covid-19 a pandèmia internacional. La rapidesa en l'evolució dels fets, a escala nacional i internacional, ha requerit l'adopció de mesures immediates i eficaces per a fer front a aquesta conjuntura. Les circumstàncies extraordinàries que hi concorren han constituït, sens dubte, una crisi sanitària sense precedents i d'enorme magnitud, tant pel nombre molt elevat de ciutadans afectats com per l'extraordinari risc per als seus drets.   
Des de l'aparició dels primers casos de persones infectades a la Comunitat Valenciana, la Generalitat ha estat pendent de l'evolució de la situació.  
La publicació, amb data 14 de març de 2020, en el BOE núm. 67 del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, durant quinze dies naturals, i les successives pròrrogues d'aquest, aconsellen suspendre la convocatòria per a l'obtenció de títols nàutics per al govern d'embarcacions d'esbarjo que s'havia de fer a la ciutat d'Alacant, els dies 12 i 13 de juny de 2020, amb l'objectiu de preservar la salut dels aspirants a obtindre aquesta titulació, així com de la resta del personal col·laborador en el desenvolupament d'aquestes proves, i això és així per tractar-se d'una activitat col·lectiva que s'havia de desenvolupar en espais tancats amb un aforament variable, segons les aules, sense possibilitat actual que per qüestions de logística pogueren desenvolupar-se amb un aforament i una ocupació menor o amb un altre tipus de mesures complementàries i amb les garanties sanitàries escaients.   
Per tot això, i en ús de les atribucions que concedeix a la Conselleria de Política Territorial, Obres Públiques i Mobilitat de la Generalitat el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
Primer  
Suspendre la prova ordinària d'exàmens teòrics per a l'obtenció de títols nàutics per al govern d'embarcacions d'esbarjo que havia de tindre lloc a la ciutat d'Alacant els pròxims dies 12 i 13 de juny de 2020.  
  
  
Segon  
Mantindre pendents de desenvolupament la resta de proves aprovades mitjançant la Resolució de 19 de novembre de 2019, de la Conselleria de Política Territorial, Obres Públiques i Mobilitat (DOGV 8697, de 13.12.2019).  
  
Tercer  
Realitzar la devolució d'ofici de les taxes que, per la matrícula en aquestes proves que s'havien de fer a la ciutat d'Alacant els pròxims dies 12 i 13 de juny de 2020, s'hagen pogut generar.  
  
Contra aquesta resolució, que posa fi a la via administrativa, pot interposar-se un recurs potestatiu de reposició davant del conseller de Política Territorial, Obres Públiques i Mobilitat, en el termini d'un mes comptador des de l'endemà de la publicació en el DOGV, o un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la data de la publicació en el DOGV, d'acord amb el que es disposa en els articles 123 i 124 de la Llei 39/2015 de 2 d'octubre del procediment administratiu comú de les administracions públiques, i en l'article 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici de la interposició de qualsevol altre recurs que s'estime convenient en defensa dels seus interessos.  
  
  
València, 14 d'abril de 2020.- El director general de Ports, Aeroports i Costes: Emilio Miguel Obiol Menero.